आज भी ऐसे कई परिवार हैं जो अपनी बेटियों को इसलिए पढाते हैं कि बेटियों की डिग्रियां बढ़ सके उनका ज्ञान बढ़ सके पर ये डिग्रियां और ज्ञान बेटी के खुद के लिए नहीं , न ही उनको स्वतन्त्र बनाने के लिए है बल्कि उसकी शादी के काम आती हैं । अच्छी डिग्रियां अच्छा वर । आज के समय में वर अपने लिए अच्छी खासी पढ़ी - लिखी वधू की मांग कर रहा है चाहे इस पढ़ाई लिखाई का उपयोग (जैसे नौकरी ) आगे चल कर हो या नहीं उन्हें इस बात से मतलब नहीं मतलब है अपने स्टेटस को बरक़रार रखने के लिए एडुकेटेड वाइफ से (ऐसा नहीं सभी वर ऐसा सोचते है क्योंकि आज अच्छी लाइफ स्टाइल के लिए दोनों का नौकरी करना जरूरी हो गया है , पहली पंक्ति में ही कहा गया है कई परिवार न कि सभी )।